— 104 — 



Kjølpen, der er den mindste af de undersøgte Holme, er lav 

 og langstrakt; Vegetationen her (undersøgt af M.L.Mortensen, 26 / 7 ) 

 karakteriseres af Elymus , Agropyrum junceum og Honckenya — 

 altsaa en Sandstrandsvegetation; men foruden Sandstrandsplanter 

 fandtes ogsaa mindre udbredt en Del af Strandengsplanterne ; i alt 

 noteredes 28 Fanerogamer, af hvilke 20 er Strandplanter, medens 

 de øvrige 8 er almindelige Ukrudsplanter, af hvilke de fleste har 

 Frø med særlige Spredningsapparater l ). 



Paa Deget fandtes i alt 49 Fanerogamer, af hvilke højst 18 kan 

 siges at være Strandplanter ; de øvrige er almindelige Planter fra 

 Marker og Byernes Nærhed. Paa det højeste Parti af Øen er bygget 

 en Skanse, bestaaende af en af en meterhøj Vold omgiven 

 firkantet Flade og det hele med en tilgroet lille Grav om. Paa 

 Skanseterrænet er Karakterplanterne Avenu elatior, Agropyrum 

 repens og Lotus corniculatus ; almindelige er desuden Anthriscus 

 silvestris, Poa pratensis og Rubus cæsius , og endelig forekommer 

 knap en Snes andre Arter mere spredt. Ingen af disse Arter er 

 Strandplanter, og de skylder sandsynligvis alle Menneskets Virk- 

 somhed deres Tilstedeværelse paa denne Holm. Paa Voldens Sider 

 fandtes nogle Mosser; særlig var Mostæppet udviklet paa den nord- 

 vendende indvendige Side af Volden; de iagttagne Arter var i Følge 

 Frk. A. Seidelins Bestemmelse følgende: Camptothecium lutescem, 

 Neckera complanata og Stereodon cupressiformis, Ceratodon purpureus 

 og Tortula ruralis var. arenicola. 



Udenfor Skansens Omraade er de karaktergivende Græsser 

 ogsaa dominerende, naar man ikke kommer helt ud til Vandet; men 

 forøvrigt fandtes her saavel som i Graven om Skandsen en Snes 

 andre Planter, hvoraf de fleste er knyttede til Stranden. 



Hirsholmen, hvor der bor ikke faa Mennesker, har en ret rig 

 Flora; efter stud. mag. Mortensens og mine Optegnelser er Arts T 

 antallet mindst 135, af hvilke Hovedparten er Ukrudsplanter, men 

 naturligvis findes de sædvanlige Strandplanter her samt enkelte 

 andre, af hvilke særlig kan nævnes Holoscias scoticum (den fore- 

 kommer derimod ikke, som angivet i Langes Flora, paa Græs- 

 holmen). Da jeg selv kun var ganske kort Tid paa Hirsholmen, 

 kan jeg ikke meddele noget om selve Vegetationen andet end, at 

 den især mellem de mange Sten var meget broget og uordentlig. 



*) Se den efterfølgende Planteliste. 



